

ที่ มท 0818.2/ว กรมส่งเสริมการปกครองท้องถิ่น

ถนนนครราชสีมา กทม. ๑๐3๐๐

มีนาคม 2564

เรื่อง ขอความอนุเคราะห์ประชาสัมพันธ์การสนับสนุนภารกิจการจัดการเลือกตั้งสมาชิกสภาเทศบาล  
 และนายกเทศมนตรี

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือ บริษัท ไปรษณีย์ไทย จำกัด ที่ ปณท รล.(รพ. 3)/648

ลงวันที่ 17 กุมภาพันธ์ 2564 จำนวน 1 ชุด

ด้วย บริษัท ไปรษณีย์ไทย จำกัด ขอความอนุเคราะห์แจ้งประชาสัมพันธ์การสนับสนุนภารกิจการจัดการเลือกตั้งสมาชิกสภาเทศบาลและนายกเทศมนตรี ตามรายละเอียดดังนี้

1. การให้บริการจัดส่งหนังสือแจ้งรายชื่อผู้มีสิทธิเลือกตั้งสมาชิกสภาเทศบาล  
และนายกเทศมนตรี (ส.ถ. ผ.ถ. 1/6) (คิดอัตราค่าบริการ 3 บาท/ครัวเรือน)

2. การให้บริการจัดส่งหนังสือเอกสารประชาสัมพันธ์การเลือกตั้ง (ที่สำนักงานเทศบาลเป็น  
ผู้จัดพิมพ์ขึ้น น้ำหนักไม่เกิน 50 กรัม คิดอัตราค่าบริการฉบับละ 1.50 บาท

3. การให้บริการขนส่งบัตรเลือกตั้งและวัสดุอุปกรณ์การเลือกตั้งสมาชิกสภาเทศบาล  
และนายกเทศมนตรีแบบเหมาคัน โดยขนส่งจากโรงพิมพ์อาสารักษาดินแดน ไปยังปลายทางตามที่สำนักงานคณะกรรมการการเลือกตั้งกำหนด/ตามที่ได้ตกลงไว้ โดยใช้รถยนต์ขนส่ง ปณท (ค่าขนส่งเหมาคันคิดจากสัดส่วนตามจำนวนบัตรเลือกตั้งและวัสดุอุปกรณ์การเลือกตั้งของแต่ละสำนักงานเทศบาล)

4. การให้บริการจำหน่ายสายรัดหีบบัตรเลือกตั้ง บริษัท ไปรษณีย์ไทย จำกัด ได้ดำเนินการจัดทำสายรัดหีบบัตรเลือกตั้งตามรูปแบบที่สำนักงานคณะกรรมการการเลือกตั้งกำหนด เพื่อจำหน่ายให้กับสำนักงานเทศบาลแต่ละแห่ง นำไปใช้ในการเลือกตั้งสมาชิกสภาเทศบาลและนายกเทศมนตรี (จำหน่ายในราคาเส้นละ 4.28 บาท (รวมภาษีมูลค่าเพิ่ม)) รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่น จึงขอความอนุเคราะห์จังหวัดแจ้งเทศบาลในพื้นที่ทราบ  
เพื่อพิจารณาดำเนินการในส่วนที่เกี่ยวข้องต่อไป

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

โทร. ๐-๒๒๔๑-๙๐00 ต่อ 2373

โทรสาร ๐-๒๒๔๑-7223